Mar. Pag. et Terr. magell. et Mar. atl. 317 



TERRA STATUUM; INSULA NOVI ANISI. 



Ian. 2. 1775. 

 246. Phoca iubata F. 



(Fig. pict. G.) 



Phoca auriculata, manibus pinniformibus exunguiculatis, 

 (mas) thorace pilis elongatis tecto. 



Hoc marinum mammale primuin, quod scio, a candidis- 

 simo Stellero, graphice in commentariis Petropolitanis de- 

 scriptum fuit nomine russico Siwutcha i. e. Leonis marini; 

 et quod miror, illustris Linnaeus hoc animal non in syste- 

 matis editione postrema recensuit, forte ob eam rationem, 

 quod crederet, id prorsus cum Phoca ursina idem animal 

 esse; vel etiam quod dubius esset, an non id iam sub An- 

 soniana Phoca leonina comprehensum esset. Miillerus nil 

 fecit, nisi Stelleriana usus descriptione. Pennantius amicis- 

 simus mihi et acutissimus imprimis zoologus, nescio qua ra- 

 tione in errorem est inductus, ut hanc nostram vel Stelle- 

 rianam potius Phocam leoninam eandem crederet, quam 

 auctor itineris Ansoniani descripserat. Pernettj et illustris 

 Bougainvilleus certe nostrum animal ob oculos habuere; 

 quod imprimis vicinia loci suadet. 



Nos saepissime hoc animal vidimus et ad examen re- 

 vocavimus, nec iam dubitamus, id satis distinctum animal a 

 Phoca ursina pronunciare, et identidem diversum a Phoca 

 leonina Ansoniana; et quoniam iuba huic nostro animali 

 pro charactere inservit, iubatam vocavimus. Id tamen ob- 

 servandum, hanc iubatam et ursinam ambas esse auricula- 

 tas, ambas quoque manus habere pinniformes, exunguicula- 

 tas, quae omnia in reliquis Phocarum generibus non repe- 

 riuntur. Praeterea haec nostra iubata ab ursina distingui- 

 tur l)magnitudine, nam leonina multo maior et prae- 



